**Ministru kabineta noteikumu “Grozījumi Ministru kabineta 2018.gada 18.decembra noteikumos Nr.851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījums Ministru kabineta 2018.gada 18.decembra noteikumos Nr.851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem”” projekts (turpmāk – noteikumu projekts)izstrādāts atbilstoši grozījumiem Valsts un pašvaldību institūciju amatpersonu un darbinieku atlīdzības likuma 12.pantā (turpmāk – Atlīdzības likums). Noteikumu projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz: -  Atlīdzības likuma 12.pantu;- Ministru prezidenta 2021.gada 11.janvāra rezolūciju Nr.12/2020-JUR-275. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Atlīdzības likuma 12.pants nosaka pilnavarojumu Ministru kabinetam noteikt zemāko mēnešalgu tai pašā pašā likuma pantā noteiktajam ārstniecības personu lokam, tas ir saskaņā ar Atlīdzības likuma 12.pantu ir izdoti Ministru kabineta 2018.gada 18.decembra noteikumi Nr.851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem” (turpmāk – Noteikumi Nr.851). 2020.gada 17.decembrī ir izdoti grozījumi Atlīdzības likumā, kas stājās spēkā 2020.gada 30.decembrī, tai skaitā tika izdoti grozījumi Atlīdzības likuma 12.pantā, kas turpmāk nosaka, ka pašvaldību iestādēs, valsts iestādēs, valsts un pašvaldību kapitālsabiedrībās vai publiski privātās kapitālsabiedrībās nodarbinātajām ārstniecības personā, kuras sniedz no valsts vai pašvaldības budžeta apmaksātos veselības aprūpes pakalpojumus, medicīnas asistentiem, ārstniecības personām, kas sniedz no pašvaldību budžetiem apmaksātos veselības aprūpes pakalpojumus pašvaldību izglītības iestādēs, kā arī Valsts tiesu medicīnas ekspertīzes centrā nodarbinātajiem tiesu medicīnas ekspertiem un Neatliekamās medicīniskās palīdzības dienesta neatliekamās medicīniskās palīdzības brigādes operatīvā medicīniskā transportlīdzekļa vadītāju zemākās mēnešalgas nosaka Ministru kabinets.Atlīdzības likuma 12.pants paredz, ka šobrīd tas ir attiecināms arī uz valsts vai pašvaldību iestādēm, kurās nodarbinātas ārstniecības personas, kuras sniedz no valsts vai pašvaldību budžetiem apmaksātos veselības aprūpes pakalpojumus, pamatojoties arī uz cita veida saistībām, ne tikai noslēgtu līgumu par sniedzamajiem veselības aprūpes pakalpojumiem, piemēram, noslēgta vienošanās vai cits saistību veids. Līdz ar to pēc grozījumu veikšanas Noteikumu Nr.851 regulējums attieksies uz Valsts asinsdonoru centrā nodarbinātajām ārstniecības personām, kas sniedz no valsts budžeta apmaksātos veselības aprūpes pakalpojumus. Vienlaikus Atlīdzības likuma 12.pants šobrīd paredz, ka zemākā mēnešalga atbilstoši Noteikumu Nr.851 regulējumam būtu nosakāma arī medicīnas asistentiem un Valsts tiesu medicīnas ekspertīžu centrā nodarbinātajiem tiesu medicīnas ekspertiem. Tiesu medicīnas eksperti, kuri veic tiesu medicīniskās un toksikoloģiskās ekspertīzes, pēc būtības nesniedz veselības aprūpes pakalpojumus, bet gan nodrošina specifisku funkciju izpildi, kuru veikšanai ir nepieciešams ārsta grāds un sertifikāts Tiesu medicīnas eksperta specialitātē (noteikumu projekta 1.punkts).Tiesu medicīnas eksperts klasificējams Noteikumu Nr.851 1.pielikumā profesiju grupā/amata nosaukumā - ārsts. Medicīnas asistentus nevar klasificēt kā ārstniecības personas, jo tie pēdējo kursu studenti medicīnā, līdz ar to nav klasificējami Noteikumu Nr.851 1.pielikumā zem ārstniecības peronu amatiem, bet tāpat kā transportlīdzekļa vadītāja amats izceļams atsevišķi. Līdz ar to tiks papildināts arī noteikumu Nr.851 1.pielikums un paredzēta IV profesiju grupa “Medicīnas asistenta amats”, nosakot kvalifikācijas kategoriju - 6 (noteikumu projekta 8.punkts).Lai salāgotu noteikumu Nr.851 regulējumu ar Atlīdzības likuma 12.pantu, noteikumu projekta 2., 3., 4., 5. un 6.punktipapildināti ar jaunu grupu – medicīnas asistenti, kas nav ārstniecības personas un jāizdala atsevišķi.Kā arī precizēts Noteikumu Nr.851 1.pielikuma 2. un 3.punkts – sertificētam optometristam nosakot 2.kvalifikācijas kategoriju, jo atbilstoši Ārstniecības likumam optometrists ir funkcionālo speciālistu grupā.**Ārstniecības likuma 45.1 pants paredz:.** (1) Funkcionālais speciālists (fizioterapeits, ergoterapeits, tehniskais ortopēds, audiologopēds, uztura speciālists, mākslas terapeits, optometrists) ir ārstniecības persona, kas ieguvusi otrā līmeņa profesionālo augstāko medicīnisko izglītību un darbojas atbilstoši savai kompetencei ārstniecībā.Līdz ar to precizēts Noteikumu Nr.851 1.pielikuma 2.punkts, iekļaujot tur attiecīgi sertificētu optometristu, un attiecīgi svītrots no Noteikumu Nr.851 1.pielikuma 3.punkta (noteikumu projekta 7.punkts).  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Valsts tiesu medicīnas centrs, Valsts asinsdonoru centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz ārstniecības personām un medicīnas asistentiem, kas strādā pašvaldību iestādēs, valsts iestādēs, valsts un pašvaldību kapitālsabiedrībās vai publiski privātās kapitālsabiedrībās, un kas sniedz no valsts un pašvaldību budžetiem apmaksātus veselības aprūpes pakalpojumus, kā arī uz Neatliekamās medicīniskās palīdzības dienesta neatliekamās medicīniskās palīdzības brigādes operatīvā medicīniskā transportlīdzekļa vadītājiem, Tieslietu ministrijas padotības iestādes Ieslodzījumu vietu pārvaldē strādājošam ārstniecības personām, Valsts tiesu medicīnas centra tiesu medicīnas ekspertiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
|  | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Nacionālais veselības dienests, Valsts tiesu medicīnas centrs, Valsts asinsdonoru centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministrs D.Pavļuts

Vīza: Valsts sekretāre D. Mūrmane-Umbraško

Ābola 67876029

liene.abola@vm.gov.lv